kardosdrur/scandi-wiki huggingface dataset:
Universidad de Salamanca

Universidad de Salamanca er et universitet, der er beliggende i Salamanca, Spanien. Det har ca. 26.000 indskrevne studerende.

Universitetet blev etableret af Alfonso 4. af León i 1218 og stadfæstet af hans søn, Ferdinand 3. af Castillien. Universitetet udfyldte behovet for lærde i den nye spanske stat, der opstod under og efter Reconquista, og i den nye verden efter opdagelsen af Amerika. Da Christoffer Columbus forsøgte at overbevise Spaniens herskere om finansiering af en ekspedition mod vest, fungerede geograferne ved universitetet som lærde dommere og eksperter for kongen. Universitetets bygninger blev voldsomt ramt af forfald i 1700-tallet, og under Napoleon blev det ødelagt af de franske tropper. I 1900-tallet blev de teologiske og kanoniske fakulteter lukket. De genopstod i 1940 som Universidad Pontificia de Salamanca. I dag har universitetet særligt fokus på humaniora og sprog. Det består i alt af 17 fakulteter.

Litteratur 
 Manuel Fernández Álvarez, Luis E. Rodríguez San Pedro & Julián Álvarez Villar, The University of Salamanca, Ediciones Universidad de Salamanca, 1992. .

Eksterne henvisninger 
 UGR's hjemmeside

Etableret i 1218
Universiteter i Spanien
Saint-Clair-sur-Epte-traktaten

Saint-Clair-sur-Epte-traktaten blev underskrevet i efteråret 911 mellem Frankerrigets konge Karl den Enfoldige (898-922) og Rollo, vikingehærens leder. Hensigten var at samle og bosætte mændene fra nord, normannerne, på en del af området Neustrien ud mod kysten og at beskytte kong Karls kongedømme mod nye invasioner af «mænd fra nord». Området bestod i første omgang af grevskaber og bispedømmer omkring Rouen, Évreux og Lisieux.

Intet dokument fra traktaten har overlevet til at bevidne dannelsen af hertugdømmet Normandiet, men hændelsen betragtes alligevel som et historisk faktum. Rollo var antagelig en vikingehøvding fra Danmark eller Norge.

Ud over opdeling af land indebar traktaten også et krav om, at Rollo skulle døbes og gifte sig med Gisla, kong Karls uægte datter, og blive kongens vasal. Det sidste punkt blev dog noget kompliceret, da Rollo nægtede at knæle foran kongen og kysse hans fod. Det blev diskuteret, og man kom frem til et kompromis: en af Rollos mænd greb kongens fod, men uden at knæle, og han var så høj, at da han løftede armen, mistetede kongen balancen og faldt bagover.. 

Traktaten var en succes for både kong Karl og vikingerne. Karl fik fred i resten af sit rige, og vikingerne fik land og dermed rigdom.

Noter

Litteratur 
Baker, Timothy. The Normans. New York:MacMillan. 1966.
Dudone Sancti Quintini. De moribus et actis primorum Normanniae ducum. Lair, J. (Hg.). Caen 1865.
Hattenhauer, H.: Die Aufnahme der Normannen in das westfränkische Reich. Göttingen 1990.

Normandiet
911
Traktater
Frankrigs historie
Frankrig i middelalderen
Normannere
Jevan Snead

Jevan Bryce Snead (født 2. september 1987 i San Angelo, Texas, død 21. september 2019 i Austin, Texas) var en amerikansk footballspiller (quarterback. Han prøvetrænede med Tampa Bay Buccaneers i 2010, men nåede aldrig at spille nogen kampe i den amerikanske NFL-liga.

Referencer

Eksterne henvisninger 

 

Amerikansk fodbold-spillere fra Texas
Amerikansk fodbold-quarterbacks
Karel Schoeman

Karel Schoeman (født 26. oktober 1939 i Trompsburg, død 1. maj 2017 i Bloemfontein) var en sydafrikansk forfatter, som skrev primært på afrikaans. Han var tilhænger af anti-apartheid-bevægelsen. Gennem sit forfatterskab skrev han 19, både selvbiografiske og historiske, romaner.

Referencer 

Skønlitterære forfattere fra Sydafrika
Personer der har begået selvmord
The Verve

The Verve var en engelsk rockgruppe, der blev dannet i Wigan i 1990, ledet af forsanger Richard Ashcroft, guitarist Nick McCabe, basguitarist Simon Jones og trommeslager Peter Salisbury. Guitarist og keyboardspiller Simon Tong blev senere medlem af bandet.

De begyndte med en psykedelisk lyd på deres debut-LP, A Storm in Heaven, fra 1993, og i midten af 1990'erne udgav de adskillige EP'er og tre studiealbums. De oplevede også navneændringer, udskiftning af medlemmer, opbrud, helbredsproblemer, stofmisbrug og forskellige sagsanlæg. Gruppens kommercielle gennembrud kom i 1997 med albummet Urban Hymns, der er et af de bedst-sælgende albums i Storbritannien. Albummet indeholdt hitsinglerne "Bitter Sweet Symphony", "The Drugs Don't Work" og "Lucky Man". I 1998 vandt bandet to Brit Awards; heriblandt kategorien bedste britiske gruppe. Det optrådte på forsiden af musikmagasinet Rolling Stone i marts måned og i februar 1999 blev "Bitter Sweet Symphony" nomineret til bedste rocksang ved Grammy Awards.

Kort efter det kommercielle højdepunkt valgte The Verve at gå i opløsning i april 1999 som følge af interne konflikter. Ifølge musikmagasinet Billboard var "gruppens opstigen kulminationen på en lang, besværlig rejse der begyndte ved starten af årtiet og fortsatte til at omfatte en storopløsning, adskillige sagsanlæg og et omfattende brug af narkotika". I de otte år der gik, mens gruppen var opløst, afskrev Ashcroft enhver tale om en genforening, og udtalte "Det er mere sandsynligt at få alle de fire Beatles på scenen." Bandets oprindelige medlemmer blev alligevel genforenet i juni 2007, hvor de påbegyndte en turne senere dette år, og de udgav albummet Forth i august 2008, som kastede hitsinglen "Love Is Noise" af sig. Midt i den genoplivede spænding gik bandet fra hinanden for tredje gang i 2009.

Medlemmer

Officielle medlemmer 
 Richard Ashcroft – forsanger og baggrundsvokal, rytmeguitar, keyboard, percussion (1990–1995, 1996–1999, 2007–2009)
 Nick McCabe – lead guitar, klaver, keyboard, harmonika (1990–1995, 1997–1998, 2007–2009)
 Simon Jones – bas, keyboard, lejlighedsvis vokal (1990–1995, 1996–1999, 2007–2009)
 Peter Salisbury – tromer, percussion (1990–1995, 1996–1999, 2007–2009)
 Simon Tong – rytme- og lead guitar, keyboard (1996–1999)

Live eller sessionsmedlemmer 
 Bernard Butler – lead guitar (1996) (sessionsmedlem, blev overvejet som fuldtidsmedlem inden McCabe vendte tilbage for at indspille Urban Hymns)
 B. J. Cole – pedal steel guitar (1998) (Livemedlem i de sidste måneder af 1998 efter McCabe havde forladt gruppen anden gang)

Timeline

Diskografi 

 A Storm in Heaven (1993)
 A Northern Soul (1995)
 Urban Hymns (1997)
 Forth (2008)

Priser og nomineringer 

Grammy Awards

Ivor Novello Awards

MTV Europe Music Awards

Mercury Prize

NME Awards

Q Awards

Brit Awards

Rockbjörnen (Sverige)

Referencer

Eksterne henvisninger 

 
 

Verve
Rockgrupper fra Storbritannien
Progressiv rock-grupper
Etableret i 1989
The William Blakes

The William Blakes er et dansk band.

The William Blakes udsendte i 2008 deres anmelderroste debutalbum Wayne Coyne (opkaldt efter The Flaming Lips-forsangeren, red.), som kastede singler som "Secrets Of The State" og "Science Is Religion" af sig.

Alle gruppens plader er  indspillet i gruppens eget studie i Sverige og udkommer på The William Blakes’ eget label, Speed of Sound. Dear Unknown Friend udkom d. 23. februar 2009 og d. 13. september 2010 udkom bandets tredje plade The Way Of The Warrior, hvis første single "Caves And Light" var P3s Uundgåelige i juli 2010. Albummet Music Wants To Be Free udkom allerede i februar 2011 og første single The Light (Plane To Spain) blev ligeledes P3s Uundgåelige.

Bandet har siden det første album fået et nyt medlem, Bo Rande, som tidligere har været en af drivkræfterne bag Blue Foundation og indspillet plader med bl.a. Mew og Efterklang.
The Willam Blakes består udover Bo Rande af Kristian Leth og Fridolin og Frederik Nordsø. Leth og Nordsø har også gang hver deres soloprojekter, og både Fridolin og Frederik har desuden produceret for flere danske og udenlandske kunstnere.

Bandet blev i 2011 tildelt Kronprinsparrets Stjernedryspris. Samme år blev de udnævnt til Årets Gruppe og fik prisen for Årets Rockalbum ved Danish Music Awards.

Udgivelser 
Wayne Coyne, album Speed of Sound, 2008
Dear Unknown Friend, album, Speed of Sound, 2009
The Way Of The Warrior, album, Speed of Sound, 2010
Music Wants To Be Free, album, Speed of Sound, 2011
An Age Of Wolves, album, Speed of Sound, 2013
 Purple Ball, album, Warner Music Denmark, 2014
1991, album, Speed og Sound, 2019
Europa, album,Speed of Sound,2019
Islands of violence, 2021

Referencer

Eksterne henvisninger 
 P3 Playlistnyt 
 The William Blakes på MySpace

Fra DR P3 playlistnyt
Rockgrupper fra Danmark
Musikgrupper fra 2007
Modtagere af Ken Gudman Prisen
The xx

The XX er et indie popband fra det sydvestlige London, som i august 2009 udsendte deres selvbetitlede og meget anmelderroste debutalbum XX.

De fire medlemmer i The XX mødte hinanden på London's Elliott School, som også har huset navne som Hot Chip, Burial og Four Tet.

Debutalbummet, Xx, er produceret af bandet selv og mixet af Jamie Smith og Rodaidh McDonald. Fra albummet har singlen "Crystalised" været Single Of The Week på engelsk iTunes.

 Diskografi 
 Xx (2009)
 Coexist (2012)
 I See You'' (2017)

Referencer

Eksterne henvisninger 

 
 

Musikgrupper fra Storbritannien
Fra DR P3 playlistnyt
TheBoyTheManThePale

TheBoyTheManThePale er et dansk rockband. 

Trioen blev dannet i november 2008 og består af sangerinden Anna Valgreen, Johannes Smed på vokal, guitar, synth og bas og trommerslageren Toke Hage.

Den selvbetitlede debut-EP, som udkom i sommeren 2009, har fået mange rosende ord med på vejen af blandt andet Gaffa.

Musikalsk inspiration henter TheBoyTheManThePale fra navne som Nick Cave, The Kills, Portishead og The White Stripes.

Referencer

Eksterne henvisninger 
 P3 Playlistnyt 
 TheBoyTheManThePale på MySpace

Fra DR P3 playlistnyt
Rockgrupper fra Danmark
Tinchy Stryder

Tinchy Stryder er et af de nyere skud på stammen af engelske grime-MC's. 

Han var i 2009 aktuel med singlen "Never Leave You", hvor han har fået besøg af Amelle Berrabah fra pigegruppen Sugababes. Nummeret toppede hurtigt den engelske singlehitliste og stammer fra albummet Catch 22, der kom på gaden i England den 17. august 2009.

Tinchy Stryder har tidligere hittet med singlen "Number 1", der var et samarbejde med hiphop-gruppen N-Dubz, og han har desuden haft succes med singlen "Take Me Back" feat. Taio Cruz. Sidstnævnte har i øvrigt skrevet nyeste singleudspil "Never Leave You".

Tinchy Stryder udsendte i 2007 debutalbummet Star In The Hood og har desuden været gæstesolist hos bl.a. Craig David og Gang Gang Dance.

Eksterne henvisninger 

 P3 Playlistnyt 
 Tinchy Stryder på MySpace

Fra DR P3 playlistnyt
Musikere fra England
Titiyo

Titiyo Yambalu Felicia Jah (kunstnernavn: Titiyo; født 23. juni 1967 i Stockholm) er en svensk sangerinde.

Titiyo halvsøster er Neneh Cherry, og deres far Ahmadu Jarr (Jah) stammer fra Sierra Leone og er et kendt navn på den skandinaviske jazz/world-scene, bl.a. som percussionist i E-type, Rednex og Africa Hi-Life Orchestra. Det var søster Neneh, som først fik sporet Titiyo ind på en musikkarriere, og i 1987 var Titiyo blevet frontfigur i eget band og fik siden i 1989 en pladekontrakt. 

Samme år fik hun sit første hit med nummeret "Talking to the Man in the Moon", og året efter kom debutalbummet Titiyo. Albummet tiltrak en del opmærksomhed fra det amerikanske publikum, men det endelig gennembrud for Titiyo blev sat på stand by et par år, da hun trak sig tilbage fra rampelyset for at tage sig af sit første barn.

I september 1993 kom hun tilbage med en coverversion af Aretha Franklins cover på "Never Let Me Go", og hendes andet album This is Titiyo med gæstevisit af Titiyos forældre fulgte senere samme år.

De følgende år var Titiyos musikalske arbejde mest at gæsteoptræde, og hun sang bl.a. duet med en anden af sine søskende Eagle Eye Cherry på nummeret "Worried Eyes".

Endnu et album kom i 1997, og 4 år efter i 2001 kom Come Along på gaden. Albummet var lavet i samarbejde med sangskriver-teamet Peter Svensson (The Cardigans) og Jocke Berg (Kent) og produceret af Tore Johansson.

Albummet Best of Titiyo, kom på gaden den 24. november 2004 i Sverige.

Album 
 Studiealbum (solo)
 1990 – Titiyo
 1993 – This is Titiyo
 1997 – Extended
 2001 – Come Along
 2008 – Hidden
 2013 – 13 Gården

Singler på toplister

Eksterne henvisninger 

 Titiyo.com  Oficielle hjemmeside
 

Fra DR P3 playlistnyt
Sangere fra Sverige
Musikere fra Sverige
Personer fra Stockholm
Perikope

Perikope (afsnit, udsnit; af gr. peri omkring og kope udsnit, koptein afskære) er i den kristne kirke betegnelse for bestemte afsnit af bibelteksten bestemt for oplæsning. Allerede ved den jødiske gudstjeneste var der forordnet oplæsning af bestemte skriftafsnit, dels fra Loven (de såkaldte parasher), dels fra de profetiske skrifter (haftarer).

I den kristne menighed overtog man denne jødiske skik, men føjede til de to gammeltestamentlige afsnit to nytestamentlige, et fra de nytestamentlige breve og et fra evangelierne. Brevafsnittet kaldes "Epistelen", evangelieafsnittet "Evangeliet". Undertiden anvendes et afsnit fra Apostlenes Gerninger; dette kaldes "Lektien", og samme udtryk anvendes i den danske liturgi om afsnit taget fra Profeterne. De to første gammeltestamentlige afsnit bortfaldt imidlertid snart i den kristne kirke. Oprindelig læste man vedkommende brev eller evangelium fra ende til anden med et stykke ved hver gudstjeneste, og denne skik er endnu bevaret i den græske kirke.

Vesten gik derimod under Roms ægide sine egne veje. I 5. århundrede begyndte man nemlig i Rom at give perikoper mere fasthed, idet de forskellige skrifter henvises til forskellige tider af kirkeåret, og under Gregor den Store udviklede det hele sig til, at hver søn- og festdag fik sit bestemte "Evangelium" og "Epistel". Senere gav Tridentinerkoncilet inden for den romersk-katolske kirke en bestemt og endnu gældende fortegnelse over de perikoper, som skulle anvendes.

Den lutherske kirke overtog i alt væsentligt de gamle perikoper, ligesom den engelske kirke, medens de reformerte ellers brød med den gamle perikoperække (tekstrække) og ved gudstjenesten lod præsten have temmelig frit tekstvalg. I den danske kirke indførte man 1885 ved siden af den gamle perikoperække (tekstrække) en ny, og nu bruges i de fleste danske menigheder hvert andet år denne ny række i henhold til Ritualbogen, nuværende udgave fra 1992. Første tekstrække læses i ulige årstal og anden tekstrække i lige årstal.  De to rækker er aftrykt bag i den danske salmebog. Det er ikke ens i alle lande, hvor mange tekstrækker der er, og hvad de indeholder.

Kilde 
 Opslag af dr.theol. Alfred Theodor Jørgensen (1874-1953) i Salmonsens Konversationsleksikon, bd 18, s. 1092

Noter

Liturgi
Twins Twins

Twins Twins er en dansk musikgruppe.

Twins Twins blev dannet i 2006 af Dennis DeBannic, Morten Hyldahl, Mads Munk og Theis Ørntoft. Gruppen har tidligere været Soundvenue Selected og ligget i toppen af Det Elektriske Barometer, og i 2008 blev singlen "Strawberry Wine" udgivet.

Debutalbummet Until  Dawn udkom den 12. oktober 2009. På debutalbummet er det tydeligt, at gruppen har udvidet instrumenteringen, arrangementerne og melodierne fra deres EP "Five Songs" fra september 2008, og det nye materiale er et miks af romantisk rock og eksperimenterende pop iblandet bl.a. hiphop, dance og elementer af kompositionsmusik.

Diskografi 
 Until Dawn (2009)

Referencer

Eksterne henvisninger 

 P3 Playlistnyt 

Fra DR P3 playlistnyt
Rockgrupper fra Danmark
Vagabond (gruppe)

Vagabond er en internationalt sammensat poprock-gruppe med fem medlemmer, der kommer fra bl.a. Uruguay, England og Danmark.

Bandets debutalbum You Don't Know The Half Of It, der udkom i England d. 17. august 2009, er indspillet i tæt samarbejde med produktionsteamet Xenomania (Girls Aloud, Sugababes, Cher, Kylie Minogue). Albumet debuterede som nr 27 på den engelske album hitliste

Vagabonds danske islæt udgøres af sangeren Alex Vargas, der opvoksede i Danmark men flyttede til London som 17 årig for at skabe sig en international karriere som musiker og sangskriver. Vargas var i gang med nogle indspilninger hos Xenomania-produceren Brian Higgins i et studie i Kent, da de sammen fik idéen til pop-projektet Vagabond.

Udover Alex Vargas består Vagabond af guitaristerne Luke Fitton og Stephen Carter, bassisten Sam Odiwe og trommeslageren Karl Penney.

Diskografi

Albummer 
 2009 – You Don't Know The Half Of It

Singler

Referencer

Eksterne henvisninger 
 Myspace.com/vargas
 P3 Playlistnyt 
 Myspace.com/vagabond
 Youtube.com/vagabondtheband
 Bebo.com/vagabond
 The Jitty Interview Vagabond

Musikgrupper fra Storbritannien
Fra DR P3 playlistnyt
White Pony

White Pony er en DJ/ producer-duo bestående af Pato Siebenhaar kendt projektet Trolle//Siebenhaar, og Lasse Lyngbo.

White Pony blev først for alvor en realitet, da Siebenhaar og Lyngbo i februar 2008 deltog i og vandt den første udgave af iPod Battle, der blev afholdt på Vega Natklub.

I sommeren 2008 var White Pony P3's Uundgåelige med singlen "Falling", som blev gæstet af Tobias K fra The Floor Is Made Of Lava på vokal og indeholdt førstegangs-rap fra Land aka. Asbjørn Auring Grimm, som ellers er frontfigur i det danske indie-band Decorate Decorate. Musikvideoen blev nomineret ved Soho Shorts Festival.

White Ponys debutalbum, K Town Stomp, udkom i 2010, og det fik fire ud af seks stjerner i musikmagasinet GAFFA.

I 2011 udkom singlen "Hvis Du Vil Ha'".

Diskografi 
 K Town Stomp (2010)

Referencer

Eksterne henvisninger 

Rockgrupper fra Danmark
Musikgrupper fra 2008
WhoMadeWho

WhoMadeWho er en eksperimental pop-trio fra København, Danmark. Gruppen blev dannet i 2003, og består af sanger/guitarist Jeppe Kjellberg, trommeslager/producer Tomas Barfod (også kendt fra house-duoen Filur), og sanger/bassist Tomas Høffding. WhoMadeWho har udgivet fem fuldlængde studiealbums, samt en række singler og EP’er.

Diskografi 

Udgivelser
2004: Happy Girl 12” 
2004: Two Covers For Your Party 12” 
2005: The Loop 12”
2005: WhoMadeWho CD/2LP
2005: Space for Rent (Dirt Crew Remix) 12” 
2005: Space for Rent (The Rapture Remix) 12” 
2006: Out the Door (Superdiscount Remix) 12” 
2006: Out the Door (In Flagranti Remix) 12” 
2006: Green Version CD 
2008: TV Friend 12” 
2009: The Plot CD/LP
2009: The Plot / The Train 7”
2009: The Plot Remixes Part 1 12”
2009: The Plot Remixes Part 2 12” 
2009: Keep Me in My Plane Remixes 12”
2009: Keep Me in My Plane Remixes 2 12”
2009: The Remix Collection – digital compilation
2011: Knee Deep CD/LP
2012: Brighter CD/2LP
2014: Dreams CD/2LP
2018: Through the Walls

Remixet af
Lützenkirchen "The Plot"
The Mole "The Plot"
Discodeine "The Plot"
Hot Chip "TV Friend"
Tomski & Fredboy "TV Friend"
DJ Koze "Keep Me In My Plane"
The Rapture "Space For Rent"
Dirt Crew "Space For Rent"
Superdiscount "Out The Door"
In Flangranti "Out The Door"
Noze "The Plot"
Josh Homme "Space For Rent" (cover version)

Remixes
Hot Chip "Don´t Dance" (cover version)
Chicks On Speed "Super Surfer Girl"
Digitalism "Idealism"
New Young Pony Club "Get Lucky"
Peaches "Boys Wanna Be Her"
Mainline "Black Honey"
Munk "Kick Out The Chairs"
Namosh "The Pulse"
Tahiti 80 "Big Day"
Munk "Live Fast! Die Old!"

Eksterne henvisninger 

 P3 Playlistnyt 

Fra DR P3 playlistnyt
Rockgrupper fra Danmark
Yeasayer

Yeasayer er et eksperimentalt indie-rockband fra Brooklyn, U.S.A. 

Yeasayer var i 2009 klar med første single fra deres kommende andet album, Odd Blood, der kommer på gaden den 9. februar 2010.

Yeasayer har base i Brooklyn, New York og tæller bandmedlemmerne Anand Wilder, Chris Keating og Ira Wolf Tuton.
Gruppen tiltrak sig første gang opmærksomhed i 2007, hvor de også udsendte deres anmelderroste debutalbum All Hour Cymbals.

Yeasayer har tidligere turneret med MGMT og Beck og desuden optrådt på en lang række amerikanske og europæiske musikfestivaler bl.a. Lollapalooza, Reading/Leeds festivalen og på Pavillon Jr. scenen på Roskilde festivalen i 2008.

Referencer

Eksterne henvisninger 
 P3 Playlistnyt
 Yeasayer på MySpace

Fra DR P3 playlistnyt
Rockgrupper fra USA
Yoav

Yoav er en sydafrikansk musiker og sangskriver. Han udsendte sit debutalbum Charmed & Strange den 18. februar 2008.

Yoav er sydafrikansk oprindelse og kommer fra en jødisk familie, der havde slået sig ned i Cape Town. Populærmusik var bandlyst i barndomshjemmet, så Yoav måtte snige sig ind til naboen for at høre navne som Wham! og OMD.

Efter at have besluttet sig for at gå musikkens vej fik Yoav et par radiohits i Sydafrika og var godt på vej til at lave et fuldlængde album. 
I 2006 tog han til London for at prøve lykken og fik næsten med det samme en pladekontrakt, hvor han producerede albummet "Charmed & Strange". 

Han blev i Danmark kendt i musikprogrammet De Sorte Spejdere, hvor den ugentlige gæste-DJ Kjeld Tolstrup introducerede ham, og siden hen har han været i Danmark flere gange for at spille koncerter. Han blev kendt for numrene "Club Thing" og "Beautiful Lie". 

D. 29. marts 2010 udgiver han et nyt album under titlen "A Foolproof Escape Plan".

Eksterne henvisninger 

 P3 Playlistnyt

Fra DR P3 playlistnyt
Tjek fødselsår
Musikere fra Sydafrika
Jack Peñate

Jack Peñate er en engelsk singer/ songwriter.

Jack Peñate har både engelske og spanske rødder og begyndte sin musikalske karriere i bandet Jack's Basement med skolekammeraten Felix White (The Maccabees). 

Peñate er kendt for sin energiske live-optræden, og hans koncerter har været genstand for en del opmærksomhed. Efter at have etableret sig som navn på London's club scene fik Jack Peãte en pladekontrakt og udsendte i slutningen af 2006 singlen "Second Minute Or Hour".

I april 2007 kom så EP'en "Spit At Stars", som foruden titelnummeret indeholdt numre som "My Yvonne" og "Cold Thin Line", som er en coverversion af Darondo Pulliam og Al Turner's "Didn't I". 
Desuden lå der også det første nummer, Jack Peñate nogensinde skrev sammen med Jack's Basement, nummeret "Jack Of All Trades".

I oktober 2007 udkom debutalbummet Matinée der indeholdt singlerne "Spit At Stars" og "Torn On The Platform".

Albummet Everything Is New, kom på gaden den 22. juni 2009. Det nye album er produceret af Paul Epworth (Bloc Party, Babyshambles, The Rakes o.lign.) og indspillet gennem tolv måneder i Epworth's studie.

Eksterne henvisninger 

 P3 Playlistnyt

Fra DR P3 playlistnyt
Sangere fra England
Jamiroquai

Jamiroquai er et engelsk funkband med forsangeren Jay Kay. 

Bandet blev dannet i 1992 i London og fik op gennem 1990'erne stor succes med hits som "Too Young to Die", "Blow Your Mind" og "Space Cowboy" på deres to første albums. Jamiroquais  kommercielle succes kom dog i 1996 med pladen Travelling Without Moving og numre som "Cosmic Girl" og "Virtual Insanity", hvis prisvindende musikvideo via musik-tv-kanalen MTV bl.a. hjalp bandet til at opnå stor international udbredelse. De senere albumudgivelser Synkronized og i 2001 A Funk Odyssey blev massive kommercielle succeser, på trods af mindre opmærksomhed i USA. I 2005 udkom albummet Dynamite. Udgivelsen blev indvarslet af singleforløberen "Feels Just Like It Should" og siden "Seven Days In Sunny June".
Dynamite er produceret af bandets frontmand Jay Kay i samarbejde med Mike Spencer.

I 2006 udgav bandet et opsamlingsalbum med titlen High Times – 1992/2006. Albummet indeholder foruden hits som "Too Young To Die", "Virtual Insanity" og "Deeper Underground" også to nye numre. 

D. 1. november 2010 udgav bandet albummet Rock Dust Light Star, hvor singlerne White Knuckle Ride, Blue Skies og Lifeline er på.

Diskografi 
 1993 Emergency on Planet Earth
 1994 The Return of the Space Cowboy
 1996 Travelling Without Moving
 1999 Synkronized
 2001 A Funk Odyssey
 2005 Dynamite
 2010 Rock Dust Light Star
 2017 Automaton

Referencer

Eksterne henvisninger 

 

Fra DR P3 playlistnyt
 
Elektroniske musikgrupper
Ik Ben Verliefd, Shalalie

"Ik Ben Verliefd, Shalalie" er en sang, som var det nederlandske bidrag til Eurovision Song Contest 2010. Sangen er skrevet af Pierre Kartner, som også har skrevet Smølfesangen, som Johnny Reimar gjorde landskendt på dansk. Sangen er en hyldest til de gamle schlagere fra de tidligere Eurovision Song Contest år. Ved den hollandske nationale finale blev sangeren Sieneke udvalgt til at synge sangen. Ved Eurovision Song Contest 2010 gik sangen ikke videre fra anden semifinale.

Sange fra 2010
Sange fra Eurovision Song Contest 2010
Eurovision Song Contest-sange fra Holland